FM i bowling 3. oktober 2021 i Vejle

Tekst og redaktion: Kirsten F. Jensen/Britta Jensen

I år kunne vi endelig oven på en lang periode med Corona afholde FM i bowling på helt almindelig vis

Desværre blev det i år kun til et 1- dagsstævne med en enkelt start kl. 10 med i alt 32 deltagere.

Heldigvis var folk alligevel villige til at køre, for nogen faktisk rigtig langt for at deltage.

Så det blev præcis lige så hyggeligt som altid.

Lea havde ikke mulighed for at spille og havde i stedet for sendt sin søster, hvilket gjorde, at vi nu havde én, der hele tiden kunne holde kontakten til personalet og sørge for, at der hurtigt blev rettet, når der var fejl på banerne. Det var rigtig godt.

Der blev hygget og snakket og spillet en masse god bowling.

I én af rækkerne lå deltagerne så tæt, at der var helt ned til kun én kegle mellem 3. og 4. pladsen.

Mesterskabet for damerne blev vundet af Kirsten Jensen fra Sorø med 957 kegler.

Mesterskabet for herrerne blev vundet af Per Lauesgaard fra Ålborg med 1132 kegler.

Alt i alt en rigtig hyggelig dag, hvor der som altid var styr på tingene.

Håber vi ses igen til næste år ( muligvis i Fredericia ).